04/09/2015 | Administración LocalMunicipal
Santiago de Compostela
Sección Municipal de Contratación
Subministro de consumibles de impresión para o Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subministro de consumibles de impresión para o Concello de Santiago de Compostela. REFERENCIA DO EXPEDIENTE: CON/40/2015. TIPO DE LICITACIÓN: 30.976,83 euros. PRAZO DE EXECUCIÓN: establécese un prazo de execución de 2 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da Provincia da Coruña. CLASIFICACIÓN DO CONTRATISTA: non se esixe. DOCUMENTACIÓN e INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas.10.2.–O prego establece con precisión o obxecto e alcance do servizo que se pretende contratar, polo que se considera como único criterio relevante a oferta económica. A oferta económica incluirá o prezo unitario dos distintos tipos de consumible que forman parte do lote, así como o importe total asumindo o consumo indicado na columna de unidades do anexo IV. O total da oferta económica calcularase a partir do número de unidades previstas e o prezo ofertado para cada tipo de consumible (i), segundo a fórmula: Onde: – T o é o importe total da oferta. – NU i é o número de unidades previstas no prego para o tipo de consumible i. – PU i e o prezo unitario ofertado para o tipo de consumible i. Para o cálculo da puntuación aplicarase sobre o importe total da oferta a fórmula que se indica de seguido, e que asigna a máxima puntuación á oferta que presenta a maior baixa económica sobre o orzamento de licitación e puntuacións proporcionais ao resto. Onde: – P i son so puntos obtidos pola oferta i – V i é o valor (baixa económica) na oferta i. – V max é o maior valor (baixa económica) de entre todas as ofertas válidas. – P max é a puntuación máxima asignada ao criterio (100 puntos). De conformidade co disposto na disposición adicional cuarta do TRLCSP, establécese a prioridade na adxudicación do contrato en caso de empate, á proposición presentada polo licitador que no momento de presentar a proposición teña no seu persoal un número de traballadores con discapacidade superior ao 2%. Se varias empresas licitadoras, das que empatasen, acreditan ter relación laboral con persoas con discapacidade nunha porcentaxe superior ao 2%, terá preferencia na adxudicación do contrato o licitador que dispoña da maior porcentaxe de traballadores fixos con discapacidade no seu persoal. Así mesmo, terán prioridade na adxudicación as ofertas que cumpran o disposto no apartado 3 da disposición adicional cuarta do TRLCSP. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 26 de agosto de 2015. O ALCALDE Asdo.: Martiño Noriega Sánchez